દિલ્હી, મંગળવારે રાહુલ ગાંધીએ ગુજરાત વિધાનસભાની ચૂંટણી પછી મીડિયા સાથે પહેલી વાર વાતચીત કરી હતી. નોંધનીય છે કે ગુજરાત વિધાનસભાની ચૂંટણી પછી કોંગ્રેસના નવા અધ્યક્ષ તેવા રાહુલ ગાંધી ટ્વિટ કરીને પોતાની હાર સ્વીકારી હતી. અને ગુજરાતની જનતાનો આભાર માન્યો હતો. ત્યારે આજે રાહુલ ગાંધીએ ગુજરાત વિધાનસભાની ચૂંટણી પર મીડિયા સાથે વાતચીત કરતા જણાવ્યું કે "3-4 મહિના પહેલા હું જ્યારે ગુજરાત ગયો ત્યારે મને કહેવાતું હતું કે કોંગ્રેસ ભાજપને નહીં હરાવી શકે, 3-4 મહિના પછી અમારી મહેનતથી અમે પરિણામો લાવી ભાજપને હચમચાવી મૂકી" તેમણે સાથે જ કહ્યું કે આ વાત "મોદીજીના વિશ્વાસનીયતા પર સવાલ ઊભા કરે છે. મોદીની હવે વિશ્વાસનીયતાની સમસ્યાનો સામનો કરી રહ્યા છે." વધુમાં ગુજરાતના મોદી મોડલ પર બોલતા રાહુલ ગાંધીએ કહ્યું કે "ગુજરાતના લોકોએ મોદીજીના મોડેલને અપ્રૂવ નથી કર્યું, તેનું માર્કેટિંગ, પ્રોપોગેન્ડા બહુ સારું છે પણ તે અંદરથી ખોખલું છે. તે અમારા અભિયાન વખતેના સવાલોના જવાબ ના આપી શક્યા"